Reinhold von Metztacken

Reinhold von Metztacken (ka Metstake; suri 1657[küsitav]) oli Eestimaa mõisnik ning Rootsi sõjaväelane (ooberst). Metztackenite suguvõsast põlvnenud Reinhold von Metztacken oli Palmse mõisniku Diedrich von Metztackeni ning tema abikaasa Tekula (sünd. von Aderkas) poeg. 1623. aastal teenis kapteni auastmes kompaniiülemana Nils Ribbingi Österbotteni rügemendis. 1627. aastal teenis ta Preisimaal ooberst Arvid Göransson Horn af Kanckase (1590–1653) Pori lääni jalaväerügemendis kapteni ja kompaniiülemana. Järgmisel aastal jätkas teenistust juba majori auastmes Pori lääni rügemendis, mille ülemaks oli vahepeal saanud ooberst Johan Lilliehöök (1598–1642). 1630. aastaks oli Metztacken juba Pori rügemendi ülem ja saanud oobersti auastme. Tema alluvuses teenisid rügemendi kortermeistrina hilisem feldmarssal Arvid Wittenberg (1606–1657) ning kapteni ja kompaniiülemana hilisem kindral Arvid Forbus (suri 1665). Sama aasta novembris oli Metztackeni rügement paigutatud Pommerisse. Pori rügementi juhtis Metztacken kuni 1641. aastani. Oli Kolmekümneaastase sõja ajal Stralsundi komandant.[viide?] 1640–1642 oli ta Uusimaa lääni maapealik. Tema ja Helsinki bürgermeistri Anders Larsson Ehredti initsiatiivil viidi seni Vantaa jõe suudmes asunud linn üle oma praegusse asukohta Vironniemel (Estnäs). 1642–1652 oli Metztacken Käkisalmi lääni maapealik.[viide?] Samuti oli ta Eestimaa maanõunik.[viide?] Rootsi riigiarhiivis säilinud Metztackeni kirjavahetuse järgi toonaste võimukandjatega (Axel Oxenstierna, Herman Wrangel, Ture Bielke, Erik Gyllenstierna) on võimalik aimu saada Reinhold von Metztackeni geograafilisest haardest: september 1629, Stuhm september 1632, Stralsund jaanuar 1633, Stralsund september 1636, Stralsund märts 1638, Stralsund juuli 1650, Käkisalmi november 1652, Käkisalmi Ta oli Palmse, Mädapea, Riguldi ja Käru mõisa omanik. Suri koos abikaasaga 1657. aastal katku[küsitav][viide?]. Reinhold von Metztackeni tegelaskuju esiens Arvid Järnefelti näidendis "Samuel Cröell". Reinhold von Metztacken abiellus Anna Hastferiga, kes oli Sõmeru ja Üksnurme mõisaomaniku Heinrich von Hastferi ning Adelheid Hastferi (sünd. Nieroth) tütar. Abielust sündisid: Arend Dietrich von Metztacken (hukkus 1676 Lundi lahingus), Rootsi ooberstleitnant, viimane meessoost Metztacken Anna Margaretha von Metztacken, abiellus 1656 Kabala ja Lellapere mõisniku Helmich von Hastferiga ning hiljem kapten Georg von Stackelbergiga (suri 1687) Conrad Reinhold von Metztacken (maetud 1657) Reinhold von Metztacken (maetud 1652) Margaretha Dorothea von Metztacken (1656–1681), Palmse pärijanna, abiellus 1674 vabahärra Gustav Christian von der Pahleniga (1648–1736) Elisabeth von Metztacken (maetud 1682), Mädapea, Riguldi ja Käru pärijanna, abiellus Anija mõisniku Arwid Hermann von Zoegega Viited: "Genealogisches Handbuch der baltischen Ritterschaften, Teil 2, 1.2: Estland". Görlitz, 1930. Lk. 162–163 Österbotteni rügemendi munsterroll, 1623 Arvid Horni rügemendi munsterroll, oktoober 1627 Johan Lilliehööki rügemendi munsterroll, oktoober 1628 Reinhold von Metztackeni Soome jalaväe munsterroll, november 1628 Johan Lilliehööki rügemendi munsterroll, august-september 1628 Reinhold von Metztackeni rügemendi munsterroll, 1630 Reinhold von Metztackeni rügemendi munsterroll, november 1630 Reinhold von Metztackeni rügemendi munsterroll, 1631 Pommerisse paigutatud Reinhold von Metztackeni rügemendi munsterroll, aprill 1631 Pommerisse paigutatud Reinhold von Metztackeni rügemendi munsterroll, juuni 1631 Pommerisse paigutatud Reinhold von Metztackeni rügemendi munsterroll, juuli 1631 Pommerisse paigutatud Reinhold von Metztackeni rügemendi munsterroll, august 1631 Pommerisse paigutatud Reinhold von Metztackeni rügemendi munsterroll, september-oktoober 1631 Pommerisse paigutatud Reinhold von Metztackeni rügemendi munsterroll, november 1631 Pommerisse paigutatud Reinhold von Metztackeni rügemendi munsterroll, august 1632 Pommerisse paigutatud Reinhold von Metztackeni rügemendi munsterroll, september-november 1632 Pommerisse paigutatud Reinhold von Metztackeni rügemendi munsterroll, oktoober 1632- jaanuar 1633 Pommerisse paigutatud Reinhold von Metztackeni rügemendi munsterroll, mai 1633 Pommerisse paigutatud Reinhold von Metztackeni rügemendi munsterroll, juuni 1633 Pommerisse paigutatud Reinhold von Metztackeni rügemendi munsterroll, august 1633 Pommerisse paigutatud Reinhold von Metztackeni rügemendi munsterroll, jaanuar 1641 KUNNES PÄÄSTIIN VIRONNIEMELLE. 2. juuni 2014 Inkomna brev och ansökningar. Furstars, ämbetsmäns och enskilda personers brev och ansökningar. Skrivelser till Herman Wrangel. Skrivelser till Ture Nilsson Bielke. Mottagna brev. Brev från övriga personer. "Samuel Cröell" Arvid Järnefeldt "Genealogisches Handbuch der livländischen Ritterschaft, Teil 1, 1: Livland, Bd.: 1". Görlitz, 1929. Lk. 401